Motorsag-mann gikk bananas for kjærestens utsikt

En beruset mann med motorsag saget løs på et tre i natt. Mål: å gi kjæresten bedre utsikt. - Hva gjør man ikke for kjærligheten, sier politiet

1. okt. 2016 09:21 Sist oppdatert 1. oktober 2016

Politiet måtte rykke ut til boligområdet i Svolvær sentrum da det ble i overkant bråkete for naboene som forsøkte å sove.

– Det var en beruset mann med motorsag som forsøkte å felle trær, slik at kjæresten skulle få bedre utsikt, opplyser operasjonsleder Anne Karlsen i Midtre Hålogaland politidistrikt til Avisa Nordland.

– Hva gjør man ikke for kjærligheten?

Mannen i 40-årene fikk bare begynt å sage i ett tre før politifolkene fikk stanset ham, i følge NTB.

– Dersom han skulle fått skikkelig utsikt måtte han ha kappet ned i hvert fall 20 trær. Men hva gjør man vel ikke for kjærligheten, sier operasjonsleder Karlsen.

... og dette kan man også bruke motorsag til:

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding